આનંદીબહેને આરોગ્ય સેવા બાંધકામ શ્રમયોગીઓને પૂરી પાડવાના આ ધન્વન્તરી રથને સુશાસન-ગુડ કવર્નન્સની સાચી દિશા ગણાવી હતી. તેમણે કહ્યું કે, વિકાસની હરેક પ્રક્રિયાના કેન્દ્રસ્થાને સામાન્ય માનવી-વંચિતનું હિત રાખવાનો અમારો સૌના સાથે સૌના વિકાસનો મંત્ર છે. મુખ્ય મંત્રીએ બાંધકામ સાઈટ પરના આ અસંઠિત ક્ષેત્રના શ્રમિકોના સંતાનો માટે શિક્ષણ સુવિધા, હોસ્ટેલ-આવાસ છત્ર અને આંગણવાડીના ભૂલકાંઓ માટે સંસ્કાર સિંચનની સેવા આ સરકારે પૂરી પાડી છે તેનો વ્યાપક લાભ પોતાના સંતાનોને આપવા હાર્દભરી અપીલ કરી હતી.